open-index/open-wikipedia-markdown huggingface dataset:
Cargill

**Cargill** on yhdysvaltalainen elintarvikealan suuryritys. Yrityksen pääasiallisia liiketoiminta-aloja ovat elintarvikkeet, maataloustuotteet ja metallit.

Cargill on yksi maailman neljästä suuresta elintarviketeollisuutta palvelevasta maataloustuotteita välittävästä jätistä, jotka tunnetaan alkukirjaintensa mukaan yhteisnimellä ABCD: yhdysvaltalaiset Archer Daniels Midland, Bunge ja Cargill sekä alankomaalainen Louis Dreyfus Company. Näistä suurin on Cargill. Kaikkien toiminta on hyvin kansainvälistä. ABCD-yhtiöillä oli 2020-luvun taitteessa maailman viljakaupasta noin 90 prosentin markkinaosuus, jota on alkanut pienentää erityisesti kiinalainen valtionyhtiö Cofco.

Vuonna 2015 Cargill oli liikevaihdoltaan Yhdysvaltojen suurin yksityinen yritys. Ernst & Youngin ja St. Gallenin yliopiston pitämässä listauksessa Cargill oli vuonna 2025 maailman neljänneksi suurin perheyritys Walmartin, Volkswagenin ja Lidl-kauppaketjun omistavan Schwarzin jälkeen. 

Cargillin perustaja William W. Cargill aloitti liiketoimintansa välittämällä Minnesotassa valmistettuja viljaelevaattoreita. Cargillista kasvoi Yhdysvaltain suurin viljanvälittäjä, joka käy kauppaa myös kahvilla, polttoaineilla, rehuilla, lannoitteilla ja teräksellä. Se toimii myös lihabisneksessä: se esimerkiksi toimittaa McDonald’s-ketjun tarvitsemat naudanlihapihvit ja kananugetit, ja yhdessä lihajättien Tyson Foods (USA), JBS (Brasilia) ja Smithfield Foods (Kiina) kanssa se vastaa kaikkiaan 85 prosentista Yhdysvaltojen markkinoiden naudanlihasta.

Vuonna 2013 Cargill työllisti 143&nbsp;000 ihmistä 67 maassa. Yrityksen omistajasuvussa oli 2010-luvun puolivälissä 14 miljardööriä, enemmän kuin missään muussa yksittäisessä suvussa.

## Kritiikkiä
Cargill-yhtiötä on arvosteltu ankarasti muun muassa Brasilian sademetsätuhoista lisäpinta-alan saamiseksi soijapavulle, jonka suurin tuottajamaa Brasilia on. Ympäristöjärjestö Mighty Earth jopa kutsui Cargillia vuonna 2019 maailman pahimmaksi yritykseksi. Jo 1930-luvulla Cargill erotettiin määräajaksi Chicagon raaka-ainepörssistä väärinkäytösten vuoksi.

## Lähteet

## Aiheesta muualla
Jeff Rosenstock

**Jeff Rosenstock** (s. 7. syyskuuta 1982) on yhdysvaltalainen muusikko, joka on kotoisin Long Islandista. Hän on toiminut vokalistina yhtyeissä The Arrogant Sons of Bitches, Bomb the Music Industry! ja Kudrow. Hän aloitti soolouran Bomb the Music Industry! -yhtyeen eroamisen jälkeen.

Hän on perustanut oman levy-yhtiön Quote Unquote Recordsin ja on esiintynyt monien ska punk- ja folkpunk-yhtyeiden kanssa kuten Andrew Jackson Jihad tai The Smith Street Band.

## Soolodiskografia
* *[[I Look Like Shit]]* (2012)
* *[[We Cool?]]* (2015)
* *[[Worry.]]* (2016)
* *[[POST-]]* (2018)

## Lähteet
Alexandra Andresen

**Alexandra Gamlemshaug Andresen** (s. , Oslo, Norja) on norjalainen kouluratsastaja.
 Hän peri vuonna 2007 siskonsa Katharina Andresenin tavoin isältään 42,2 prosentin omistusosuuden perheyhtiö Ferdistä. Siskokset nostettiin loppuvuodesta 2015 perintönsä vuoksi julkisuuteen Norjassa ja vuonna 2016 kansainvälisesti maailman nuorimpina  dollarimiljardööreinä. Maaliskuussa 2018 yhdysvaltalainen talousjulkaisu Forbes arvioi kummankin varallisuudeksi 1,4 miljardia dollaria.

Hänen liikemiesisänsä Johan H. Andresen (s. 1961) johtaa hallituksen puheenjohtajana perheyhtiö Ferdiä ja omistaa perinnön jälkeen yhä 15,2 prosenttia yhtiön osakepääomasta ja 70 prosenttia äänivallasta. Ferd-konserni on suvun osakesijoitusten ja varallisuuden hallintayhtiö. Suvun teollisuusomistus sai alkunsa kauppias Johan Henrik Andresenin (1815–1874) vuonna 1849 ostamasta ja vuoteen 2008 saakka Norjassa toimineesta tupakkayhtiö Tiedemanns Tobaksfabrikista.

Kouluratsastaja Alexandra Andresen asui, harjoitteli ja kilpaili Saksassa ainakin vuosina 2015-2016. Hän on voittanut kouluratsastuksessa nuorten EM-kisojen mitalin vuonna 2013 ja 2014, sekä 2. ja 3. sijan Ranskan Compiègnesta 2013 sekä kaksi 2. sijaa Italian Arezzosta 2014. Hänen ratsunaan oli tuolloin Belamour. Häntä sponsoroi norjalainen ratsastusvaatevalmistaja Kingsland. 

Tammikuussa 2018 Alexandran uutisoitiin muuttaneen Yhdysvaltain Floridaan. Hänen äitinsä Kristin Andresen oli hieman aiemmin kritisoinut perheyritys Ferdin tukemaa Norjan ratsastajainliittoa passiivisuudesta lahjakkaiden nuorten ratsastajien ja kansainvälisen tason valmentajien etsimisessä ja kehittämisessä sekä siirrättänyt Ferdin omistamat hevoset Floridan Wellingtonissa sijaitsevalle hevosfarmille.  

## Lähteet
Volkswagen Group MQB -pohjalevy

**Volkswagen Group MQB -pohjalevy** (saks. *Modularer Querbaukasten*) on Volkswagen Groupin kehittämä modulaarinen pohjalevy autoille, joissa moottori on sijoitettu poikittain. Se tuli ensimmäisenä käyttöön vuonna 2012 esitellyssä kolmannen sukupolven Audi A3:ssa. MQB:n etuja aiempiin pohjalevyratkaisuihin verrattuna ovat rakenteiden keveys, monikäyttöisyys ja alhaisemmat valmistuskustannukset.

## MQB
Pohjalevyn ensimmäinen versio esiteltiin vuonna 2012 Audi A3:n yhteydessä.

* Audi A3 (Typ 8V) (2012–2020)
* Audi Q2 (2016–)
* Audi RS3 (Typ 8VA) (2015–2020)
* Audi S3 (Typ 8V) (2012–2020)
* Audi TT (Typ FV) (2014–)
* SEAT León (Typ 5F) (2012–2020)
* Škoda Octavia (Typ 5E) (2012–2019)
* Škoda Superb (Typ 3V) (2015–)
* Volkswagen Arteon (2017–)
* Volkswagen Atlas / Teramont (2016–)
* Volkswagen Atlas Cross Sport / Teramont X (2019–)
* Volkswagen Bora (2018–, vain Kiinan markkinoilla)
* Volkswagen Golf VII (2012–2020)
* Volkswagen Golf Sportsvan (2014–2020)
* Volkswagen Jetta VII (2018–)
* Volkswagen Lamando (2014–)
* Volkswagen Lavida II (2018–)
* Volkswagen Passat (B8) (2014–)
* Volkswagen Passat (2018–, vain Kiinan markkinoilla)
* Volkswagen Touran II (2015–)

## MQB A0
MQB A0 on suunniteltu B-segmentin autoja ja pieniä crossovereita varten. Ensimmäisenä se tuli käyttöön vuonna 2017 SEAT Ibizassa.

* Audi A1 (Typ GB) (2018–)
* SEAT Arona (2017–)
* SEAT Ibiza (Typ 6F) (2017–)
* Škoda Fabia IV (2021–)
* Škoda Kamiq (2019–)
* Škoda Scala (2018–)
* Volkswagen Polo VI (2017–)
* Volkswagen T-Cross (2019–)
* Volkswagen Taigo / Nivus (2020–)
* Volkswagen Virtus (2017–)

### MQB A0 IN
MQB A0 IN on Intian markkinoilla myytäviä malleja varten kehitetty versio MQB A0 -pohjalevystä.

* Škoda Kushaq (2021–)
* Škoda Slavia (2021–)
* Volkswagen Taigun (2021–)

## MQB A1
MQB A1 on suunniteltu keskikokoisia crossover-malleja varten. Ensimmäinen sille perustuva malli oli SEAT Ateca.

* Jetta VS5 (2019–)
* SEAT Ateca (2016–)
* Škoda Karoq (2017–)
* Volkswagen T-Roc (2017–)
* Volkswagen Tharu (2018–)

## MQB A2
MQB A2 on suunniteltu käytettäväksi suuremmissa crossover-malleissa. Se tuli ensimmäisenä käyttöön vuonna 2015 Volkswagen Tiguanissa.

* Audi Q3 (Typ F3) (2018–)
* Jetta VS7 (2019–)
* SEAT Tarraco (2018–)
* Škoda Kodiaq (2016–)
* Volkswagen Tayron (2018–)
* Volkswagen Tiguan II (2015–)
* Volkswagen Viloran (2019–)

## MQB Evo
Pohjalevyn uudistettu versio esiteltiin vuonna 2019 Golfin kahdeksannen sukupolven yhteydessä.

* Audi A3 (Typ 8Y) (2020–)
* Audi RS3 (Typ 8YA) (2021–)
* Audi S3 (Typ 8Y) (2020–)
* Cupra Formentor (2020–)
* Ford Tourneo Connect III (2021–)
* SEAT León (Typ KL) (2020–)
* Škoda Octavia (Typ NX) (2019–)
* Volkswagen Caddy (Typ SB) (2020–)
* Volkswagen Golf VIII (2019–)
* Volkswagen Talagon (2021–)

## Katso myös
* Volkswagen Group MEB -pohjalevy
* Volkswagen Group MLB -pohjalevy
* Volkswagen Group MSB -pohjalevy

## Lähteet

## Aiheesta muualla
Luettelo 1960-luvun neuvostoelokuvista

**Luettelo 1960-luvun neuvostoelokuvista** on luettelo vuosina 1960–1969 ensi-iltansa saaneista Neuvostoliitossa tuotetuista pitkistä elokuvista. Luettelo on hyvin epätäydellinen, sillä Internet Movie Databasen mukaan Neuvostoliitossa julkaistiin vuosina 1960–1969 runsaat tuhat pitkää teatterielokuvaa. Luettelossa on kuitenkin valtaosa Suomessa suomeksi tekstitettyinä tai dubattuina esitetyistä elokuvista. Mukana on myös dokumenttielokuvia. 

Suomessa esitettiin 1950-luvulta 1980-luvulle neuvostoliittolaisia elokuvia sekä televisiossa, elokuvateattereissa että elokuvakerhoissa ehkä enemmän kuin missään muussa länsimaassa. Teatterielokuvien pääasiallinen maahantuoja oli Kosmos-Filmi Oy, joka oli maailman ainoa neuvostoliittolaisten suoraan hallitsema elokuvien levitysyhtiö Neuvostoliiton ulkopuolella.

## Luettelo

## Katso myös
*Luettelo 1950-luvun neuvostoelokuvista
*Luettelo 1970-luvun neuvostoelokuvista
*Luettelo 1980- ja 1990-luvun neuvostoelokuvista

## Lähteet
*
*
*Elonet, Kansallinen audiovisuaalinen instituutti
### Viitteet
Volkswagen Tayron

**Volkswagen Tayron** on Volkswagenin vuodesta 2018 lähtien valmistama crossover-tyyppinen automalli, jota myydään vain Kiinan markkinoilla. Se esiteltiin Pekingin autonäyttelyssä keväällä 2018. Tayron sijoittuu mallistossa Tiguanin ja sen pidennetyn seitsenpaikkaisen version väliin. 

Moottorivalikoimassa ovat 1,4- (150&nbsp;hv) ja 2,0-litraiset (186/220&nbsp;hv) TSI-bensiinimoottorit. Suuritehoisimman moottorin yhteydessä on aina neliveto, ja sen saa valinnaisena myös pienitehoisemman 2,0-litraisen yhteyteen. Kaikkien moottorien yhteydessä voimansiirtona on seitsemänportainen DSG-kaksoiskytkinvaihteisto. 

Vuonna 2020 esiteltiin Tayron X, jonka perä on muotoiltu viistommin.
 

## Lähteet

## Aiheesta muualla
Julia Schröder

**Julia Schröder** (s. 1978 Straubing) on saksalainen viulisti. Hän syntyi musikaaliseen perheeseen ja sai ensimmäisen viulunsoiton opetuksensa isältään. Hän voitti pian ensipalkinnot "Jugend musiziert" -kilpailussa sekä kamarimusiikissa että sooloviulussa. 15-vuotiaana Schröder pääsi Münchenissä konservatorioon, jossa hän opiskeli nuoriso-opiskelijana Urs Stielerin johdolla. Mestarikursseilla Schröder kävi Ana Chumachenkon, Melos-kvarttetin, Lorand Fenyvesin, Saschko Gawrilofin ja Adelina Opreanin johdolla.

Schröder on soittanut muun muassa Il giardino armonicossa ja lukuisissa sinfoniaorkestereissa. Hänen kamarimusiikkikumppaneitaan ovat olleet Trio Parnassus, Christoph Berner, Werner Güra, Angela Hewitt, Gidon Kremer, Gérard Wyss, Dorothee Oberlinger, Marcel Ponseele, Maurice Steger ja Christian Zacharias. Vuonna 2012 Schröder aloitti toiminnan Merel-kvartetin jäsenenä. Vuonna 2004 hän aloitti toimimisen Baselin kamariorkesterin konserttimestarina.  

Vuonna 2010 Schröderistä tuli viulunsoiton professori Freiburg im Breisgaussa.

## Lähteet
Ridván

**Ridván** on kaksitoistapäiväinen juhla Bahai-uskonnossa. Ridvánin vietto sai alkunsa vuonna 1863 Baghdadissa, puurtarhassa jonka bahá'ít ovat sittemmin tunteneet nimellä Ridvanin puutarha.

Tuolloin Baha’ullah, bahá'í-uskon perustaja, ilmaisi oman profeetallisen asemansa ja tehtävänsä Jumalan sanasaattajana tälle aikakaudelle sekä hahmotteli opetustensa tavoitteet ihmiskunnan henkisen ja aineellisen hyvinvoinnin edistämiseksi.

Ridván on paitsi henkisen myös hallinnollisen uudistumisen aikaa. Ridvanin ensimmäisenä päivänä, 21. huhtikuuta, paikalliset yhteisöt valitsevat yhdeksänjäseniset hallintoelimensä, henkiset neuvostot. Kansalliset neuvostot valitaan tavallisesti  myöhemmin ridvanin aikana pidettävissä kansallisissa vuosikokouksissa.

Lisäksi joka viides vuosi valitaan maailmanlaajuisen bahá'í-yhteisön korkein hallintoelin, Yleismaailmallinen oikeusneuvosto, jonka toimipaikka on Haifa, Israel.
Louis Delga

**Louis Delga**, tunnetaan myös nimellä **Louis Dega** (1890 Marseille, Ranska – 1945 Ranskan Guayana) oli ranskalainen vanki Ranskan Guayanan Pirunsaarella.

Delga tuomittiin viideksitoista vuodeksi vankilaan petoksesta ja väärennöksesta. Hän ystävystyi vankilassa ollessaan Henri Charrièren (tunnetaan myös nimellä *Papillon*). He kärsivät tuomiotaan ensin Caenin vankilassa, Ranskassa ennen siirtoaan Etelä-Amerikkaan vuonna 1932. Delga maksoi Charrièrelle suojeluksesta muilta vangeilta, ja heistä tuli lopulta parhaat ystävät vankeuden aikana. Delga ja Charrière olivat molemmat mukana Papillon-elokuvassa, jossa Delgaa esitti Dustin Hoffman, ja Charrièrea Steve McQueen, jossa heidän seikkailunsa olivat vahvasti dramatisoituja.

Delga kuoli vankeudesta vapauduttuaan Ranskan Guyanassa vuonna 1945.
La Vega

**La Vega** on provinssi Dominikaanisessa tasavallassa. Sen pääkaupunki on Concepción de La Vega. Provinssin pinta-ala on 2271 km2 ja väkiluku noin 405&nbsp;500. 

Provinssi sijaitsee maan vuoristoisessa keskiosassa. Constanzan ympäristö tunnetaan viileästä säästä ja lauhkean vyöhykkeen hedelmien kuten omenien kasvatuksesta. San Juanin piirikunnassa on maan hienoimmat vuoristomaisemat.

## Lähteet

## Aiheesta muualla
Palearktinen alue

**Palearktinen alue** on eläinmaantieteellinen alue tai osa-alue, johon kuuluvat Eurooppa, Aasia Himalajasta pohjoiseen ja Afrikka Saharasta pohjoiseen. 

## Lähteet

## Aiheesta muualla
Holarktinen alue

**Holarktinen alue** on eliömaantieteellinen alue, johon kuuluvat Euraasia Himalajalta pohjoiseen, Afrikka Saharasta pohjoiseen sekä Pohjois-Amerikka Meksikosta pohjoiseen. Holarktinen alue koostuu palearktisesta alueesta ja nearktisesta alueesta.

## Lähteet
Telluurivety

**Telluurivety** eli **tellaani** on epäorgaaninen yhdiste, ja yksinkertaisin telluurin hydridi. Se on väritöntä kaasua, jolla on erittäin epämiellyttävä mädäntynyttä valkosipulia muistuttava haju, joka voidaan aistia jo erittäin pieninä pitoisuuksina. Suurempina pitoisuuksina se haisee mädäntyneelle purjolle.

Telluurivety on kemiallisesti ja rakenteellisesti samanlainen seleenivedyn kanssa, ja molemmat ovat vesiliuoksina happoja.

## Aiheesta muualla
* PubChem: Hydrogen telluride
Nearktinen alue

**Nearktinen alue** on eläinmaantieteellinen alue tai osa-alue, johon kuuluvat Grönlanti ja Pohjois-Amerikka Meksikosta pohjoiseen.

## Lähteet

## Aiheesta muualla

* 
*
Conficap

**Conficap Oy** on suomalainen perheyritys, jonka omistaa vuorineuvos Maarit Toivanen lapsineen. Yritys syntyi 30.4.2018, kun Onvest Oy:n liiketoiminta jaettiin kahteen perustettavan yhtiöön.

Conficapin liiketoimintaan lukeutuvat urakointi- ja kiinteistöpalveluja tuottava Are-konserni, sijoitustoiminta sekä kiinteistöliiketoiminta. Kiinteistöliiketoiminta koostuu pääasiassa osuuksista kotimaisissa ja ulkomaisissa kiinteistökehityshankkeissa.   

Yhtiön toimitusjohtajana toimii Maarit Toivanen. Conficapin toimitilat sijaitsevat Helsingissä Kampissa Autotalona tunnetussa toimistorakennuksessa.

## Historia
Conficapin juuret juontavat yli sadan vuoden taakse Onvest-konserniin ja perheyhtiö Onniseen. Onninen on perustettu vuonna 1913 Turussa, kun liikemies Alfred Onninen päätti ryhtyä vesijohtoalan urakoitsijaksi. Vuonna 1927 liiketoiminnan painopiste siirrettiin Turusta Helsinkiin ja syntyi Vesijohtoliike Onninen Oy. 1920-luvulla liiketoiminta laajeni asennustoiminnasta tukkukauppaan, ja sotien jälkeen alkoi valtakunnallisen toimipaikkaverkoston rakentaminen. 1990-luvun yritysjärjestelyjen myötä talotekniikka- ja kiinteistöpalveluyritys Are Oy siirtyi osaksi perheyritystä.

Kesäkuussa 2016 Onvest Oy myi Onninen Oy:n koko osakekannan Kesko Oyj:lle. Huhtikuussa 2018 yhtiö purkautui ja liiketoiminta jakautui kahteen perustettavaan yhtiöön, jotka jatkavat toimintaansa suomalaisen perheyhtiön arvo- ja osaamispohjalta. Maarit Toivasen ja hänen lastensa omistaman perustettavan yhtiön nimi on Conficap Oy. Marja Toivasen ja Maria Toivanen-Warraksen omistaman perustettavan yhtiön nimi puolestaan on Onvest Oy.

## Kiinteistöliiketoiminta
Conficap on toteuttanut viime vuosina useita merkittäviä kiinteistökauppoja. Vuonna 2018 yhtiö osti Helsingin ydinkeskustassa sijaitsevan Vuorikatu 20:n kiinteistön sekä kolme toimistokiinteistöä Helsingin Pitäjänmäeltä.  Vuoden 2019 alussa yhtiö osti keskeisillä paikoilla sijaitsevat Turun Torinkulman ja Raision Lasikuution kiinteistöt. Lisäksi Conficap osti helikopterilentäjien koulutuskeskuksen Vantaan Aviapoliksesta.

Suomen ulkopuolisessa kiinteistöliiketoiminnassa Conficapin painopiste on siirtynyt suorista sijoituksista kiinteistörahastoihin, minkä vuoksi yhtiö luopui Ruotsin Örebrossa sijaitsevasta logistiikkakiinteistöstä. Suomessa Conficap keskittyy toimistoihin ja logistiikkakiinteistöihin pääkaupunkiseudulla, Turussa ja Tampereella.

Yhtiö omistaa myös helsinkiläisestä Tripla-kauppakeskuksesta osuuden.

## Lähteet

## Aiheesta muualla
* Conficapin kotisivut
Kupittaan ruotsalaistaloalue

**Kupittaan ruotsalaistaloalue** on Turkuun talvisodan jälkeen 1940-luvun alussa rakennettu tehdasvalmisteisten puutalojen alue, jonka taloista suurin osa saatiin Ruotsista lahjoituksena. Kupittaan läheisyydessä, kaupunginosissa II ja III sijaitseva ruotsalaistaloalue sijoittuu Kunnallissairaalantien, Kupittaankadun, Uudenmaankatuun ja Sepänkadun rajaamalle alueelle. Alue on inventoitu Valtakunnallisesti merkittäväksi rakennetuksi kulttuuriympäristöksi.

Jo 1920-luvulla Kupittaasta oli tarkoitus muodostaa puutarhakaupunginosa, jossa pienasutuksen asumismukavuus olisi yhdistetty maaseutumaiseen viihtyisyyteen ja terveellisyyteen. Ajatus ei toteutunut ennen talvisodan loppumista. Ruotsissa järjestettiin tuolloin kansalaiskeräys sodan nuijiman naapurimaan hyväksi. Koska valuutanvientikiellon vuoksi Ruotsista ei voinut tuoda Suomeen rahaa, keräysvaroilla kustannettiin tyyppitaloja helpottamaan Suomen jälleenrakentamista ja asuntopulaa. Alun perin talot oli tarkoitettu karjalaiselle siirtoväelle, sotainvalideille ja pommituksista kärsineille. Ruotsi lahjoitti Suomeen kaikkiaan 2000 tehdasvalmisteista puutaloa, joista 75 on pystytetty Kupittaan ruotsalaistaloalueelle. 

Suomeen toimitettujen talojen yleisin tyyppi oli kaksi huonetta ja keittiön käsittävä kokonaisuus. Suurempia kolmen huoneen taloja toteutettiin vain Helsinkiin ja Turkuun. Lahjoitustalotyypit suunniteltiin Suomessa, Ruotsissa tehtiin työ- ja asennuspiirustukset teollista tuotantoa varten. Muun muassa arkkitehti Lauri Pajamies suunnitteli kaupunkeihin tulevia yleensä reilun 50 neliön asuntoja ilman ullakkoa. Maaseudulle tarkoitettuja asuntoja suunnittelivat arkkitehdit Urho Orola ja Jalmari Peltonen. Ne olivat puolitoistakerroksisia ja huoneita oli myös ullakolla. Näistä suurin osa päätyi kuitenkin kaupunkeihin. 

Kupittaan ruotsalaistaloalueen rakennukset ovat ulkoasultaan hyvin samanlaisia. Talojen valmistuessa ulkovuoraus oli toteutettu pystyrimalautauksena, taloissa oli huopakatot ja kaksi- tai kolmijakoiset ikkunat. Turun kaupunki vastasi talojen pystyttämisestä ja kaupunki rakennutti myös talojen perustukset ja kellarit.

## Lähteet
Isosorsimo

**Isosorsimo** (*Glyceria maxima*) on heinäkasvien (Poaceae) heimoon, sorsimoiden (*Glyceria*) sukuun kuuluva kasvilaji. Se on suurikokoinen vedessä kasvava heinälaji, joka muodostaa laajojakin kasvustoja. Isosorsimo muistuttaa jonkin verran lännenisosorsimoa eli myllysorsimoa (*Glyceria grandis*), mutta lajit ovat erotettavissa toisistaan muun muassa yleisvärityksen, lehtien leveyden ja tähkylöiden kukkien lukumäärän sekä kaleiden ulkonäön perusteella. Isosorsimo muistuttaa hieman myös järviruokoa (*Phragmites australis*), mutta on erotettavissa siitä esimerkiksi kielekkeen ulkonäön perusteella.

Isosorsimon varret voivat kasvaa jopa kolme metriä korkeiksi ja sillä on suikertava juurakko. Lehdet voivat olla noin senttimetrin levyisiä, vaaleankirkkaanvihreitä ja kärjistään äkillisesti kapenevia. Kieleke on lyhyt ja kalvomainen. Isosorsimon kukinto on suurikokoinen ja runsashaarainen röyhy, jonka tähkylät ovat 6–8 mm pitkiä. Tähkylöissä on enintään yhdeksän kukkaa, jotka ovat yleensä vihreän ja violetin kirjavia. Tähkylöiden kaleet ovat kalvolaitaisia; ulkokale on 3–4 mm pitkä. Ulkohelpeet ovat tylppäkärkisiä ja kärjistään kalvomaisia. Isosorsimo kukkii heinä–elokuussa.

Isosorsimo kasvaa etenkin runsasravinteisten järvien rannoilla. Suomessa isosorsimoa tavataan lähinnä vain Etelä-Suomessa. Isosorsimo on luokiteltu Suomessa haitalliseksi vieraslajiksi.

## Lähteet

## Aiheesta muualla
* Laji.fi: Isosorsimo (''Glyceria maxima'')
* Vieraslajit: Isosorsimo (''Glyceria maxima'')
* Luopioisten kasvisto: Isosorsimo (''Glyceria maxima'')
* ITIS: ''Glyceria maxima'' 
* United States Department of Agriculture (USDA): ''Glyceria maxima'' 
* Flora of China: ''Glyceria maxima''
Suus

**Suus** (suom. Henkilökohtainen) on Rona Nishliun kappale, jolla hän edusti Albaniaa vuoden 2012 Euroviisuissa. Kappale sijoittui kilpailussa viidenneksi saaden finaalissa 146 pistettä. 

## Lähteet
Staasiekseema

**Staasiekseema** aiheutuu laskimoverenkierron häiriöstä. Syynä voi olla sydämen vajaatoiminta, jolloin sydämen työ on vaikeutunut ja tätä myöten verenkierto heikentynyt. Iholla voi olla pigmentaatiota, sinerrystä ja hilseilyä. Oireet löytyvät usein säären mediaalisivulta.

## Lähteet
*http://www.duodecimlehti.fi/lehti/2013/17/duo11195

## Aiheesta muualla
*Kuva: http://www.kaypahoito.fi/web/kh/suositukset/suositus?id=imk00190
Formicini

**Formicini** on alaheimon suomumuurahaiset suuri tribus, johon Suomessa kuuluu ainoastaan suku *[[Formica]]*. 

## Lähteet
USS Terror (BM-4)

**USS Terror** (runkonumero BM-4) oli Yhdysvaltain laivaston vuonna 1883 vesille laskettu Amphitrite-luokan monitori.

## Valmistus

Alus tilattiin William Cramp and Sonsilta Philadelphiasta Pennsylvaniasta, missä köli laskettiin vuonna 1874. Aluksen valmistus eteni kolme vuotta ennen töiden keskeyttämistä vuonna 1877. Työt jatkuivat kuusi vuotta myöhemmin ja alus laskettiin vesille 24. maaliskuuta 1883. Alus luovutettiin 1877 keskeneräisenä laivastolle, joka siirsi sen New Yorkin laivastontelakalle. Työt aluksella jatkuivat hitaasti ja se otettiin palvelukseen 15. huhtikuuta 1896 päällikkönään P. F. Harrington.

## Palvelus
Palvelukseen otettaessa alus liitettiin Pohjois-Atlantin laivueeseen Yhdysvaltain itärannikolle. Aluksen toiminta-alueena oli New Yorkin Tompkinsvillestä Virginian Hampton Roadsiin ja Fort Monroeen. Talvella 1897-1898 aluksen toiminta-alueena oli New Jerseyn Sandy Hookista Etelä-Carolinan Charlestoniin. Suhteiden Espanjaan kärjistyessä alus siirrettiin 1898 Tompkinsvillestä etelään liittyäkseen laivastoon, jota oltiin keskittämässä eteläisille merialueille. Alus saapui Key Westiin 2. huhtikuuta 1898.

Alus lähti 22. huhtikuuta kontra-amiraali William T. Sampsonin laivaston mukana saartamaan Kuuban rannikkoa ja saapui 24. huhtikuuta Cardenasin edustalle, missä se valtasi seuraavana päivänä kuubalaisen *Almansasin*. Vallattu alus vapautettiin myöhemmin. Seuraavien kahden päivän aikana aluksen miehistö valtasi espanjalaiset *Ambrosia Bolivarin* ja *Guidon*, jotka lähetettiin Floridaan.

Alus lähti 3. toukokuuta Key Westistä amiraali Sampsonin kokoaman laivasto-osaston mukana kohdatakseen Espanjasta saapuvan amiraali Cerveran laivaston. Monitori moottori petti matkalla samoin kuin *USS Amphitriten*, mikä hidasti osaston matkaa. Osasto saapui 12. toukokuuta Puerto Ricoon San Juanin edustalle, missä todettiin sataman olevan tyhjä. Sampson määräsi aluksensa tulittamaan satamaa ja puolustuslaitteita. Alus käytti 31 kappaletta 10 tuuman kranaatteja kolmen ohikulun aikana, joista yksi osui rannikkopatteriin.

Operaatiosta vapauduttuaan alus partioi sotatoimien jatkuessa Länsi-Intiassa ja Puerto Ricon rannikolla, kunnes se sodan päätyttyä lähti syyskuussa 1898 pohjoiseen Hampton Roadsiin. Alus siirrettiin 18. lokakuuta 1898 reserviin Norfolkissa ja poistettiin palveluksesta 25. helmikuuta 1899 sijoitettuna reserviin.

Loppuvuodesta 1901 alus siirrettiin Marylandiin Annapolisiin, missä se palautettiin palvelukseen koululaivana. Aluksella tehtiin 1905 kesäpurjehdus. Myöhemmin alus siirrettiin Philadelphiaan, missä se siirrettiin 11. syyskuuta 1905 reserviin. Alus poistettiin palveluksesta ja sijoitettiin League Islandille 8. toukokuuta 1906.

Alus poistettiin 31. joulukuuta 1915 laivastoluettelosta, minkä jälkeen se oli testausproomuna Indianheadissa Naval Proving Groundsissa. Alus laitettiin myyntiin kesäkuussa 1920 ja myytiin 10. maaliskuuta 1921 romutettavaksi. Alus upposi 1920-luvulla Shooter Islandin edustalla. Sorenson Wrecking Company nosti hylyn 1930-luvun alussa, minkä jälkeen se oletettavasti romutettiin.

## Lähteet
*

### Viitteet

## Aiheesta muualla
Charlotte Mew

**Charlotte Mew** (15. marraskuuta 1869 – 24. maaliskuuta 1928) oli englantilainen runoilija, jonka tuotanto sijoittuu viktoriaanisen ajan ja modernismin väliseen murroskauteen. Monet hänen runoistaan käsittelevät uskontoa, luontoa ja naisen asemaa. Mew’n ensimmäinen runokokoelma *The Farmer’s Bride* ilmestyi vuonna 1916. Thomas Hardy piti Mew’ta aikakautensa parhaana naisrunoilijana. Virginia Woolfin mukaan Mew oli ”erittäin hyvä ja kiinnostava ja erilainen kuin kaikki muut”. Sisarensa kuoleman jälkeen Mew sairastui masennukseen ja teki itsemurhan.

## Kirjallisuutta
* Fitzgerald, Penelope: *Charlotte Mew and Her Friends*.  New York: Addison-Wesley, 1988
* Mew, Charlotte: *Hatullinen sanoja*.  Helsinki: Oppian, 2018

## Lähteet
USS Porter

**USS Porter** voi tarkoittaa seuraavia Yhdysvaltain laivaston aluksia:
*USS Porter (TB-6), Porter-luokan torpedovene
*USS Porter (DD-59), Tucker-luokan hävittäjä
*USS Porter (DD-356), Porter-luokan hävittäjä
*USS Porter (DD-800), Fletcher-luokan hävittäjä
*USS Porter (DDG-78), Arleigh Burke -luokan ohjushävittäjä.
Crno i belo

**Crno i belo** (suom. Musta ja valkoinen) on Kaliopin kappale, joka edusti Pohjois-Makedoniaa (tai tuolloista Makedonian tasavaltaa) vuoden 2012 Eurovision laulukilpailussa. Kappale kilpaili toisessa semifinaalissa, jossa se sijoittui 53 pisteellä yhdeksänneksi ja pääsi finaaliin. Finaalissa kappale sai 71 pistettä ja sijoittui 13:nneksi.

Kappaleesta oltiin tehty myös englanninkielinen versio "Black and white", mutta euroviisuissa Kaliopi esitti makedoniankielisen version.

## Lähteet
Katharina Andresen

**Katharina Gamlemshaug Andresen** (s. , Oslo, Norja) on norjalainen yliopisto-opiskelija ja miljardööriperijätär. Hän peri vuonna 2007 siskonsa Alexandra Andresenin tavoin isältään 42,2 prosentin omistusosuuden sukuyhtiö Ferdistä. Siskokset nostettiin loppuvuodesta 2015 perintönsä vuoksi julkisuuteen Norjassa ja vuonna 2016 kansainvälisesti maailman nuorimpina dollarimiljardööreinä. Maaliskuussa 2018 yhdysvaltalainen talousjulkaisu Forbes arvioi kummankin varallisuudeksi 1,4 miljardia dollaria.

Hänen liikemiesisänsä Johan H. Andresen (s. 1961) johtaa hallituksen puheenjohtajana perheyhtiö Ferdiä ja omistaa perinnön jälkeen yhä 15,2 prosenttia yhtiön osakepääomasta ja 70 prosenttia äänivallasta. Ferd-konserni on perheen osakesijoitusten hallintayhtiö, ja jatkaa suvun perinteitä teollisuuden suursomistajuudesta. Suvun teollisuusomistus sai alkunsa kauppias Johan Henrik Andresenin (1815–1874) vuonna 1849 ostamasta ja vuoteen 2008 saakka Norjassa toimineesta tupakkayhtiö Tiedemanns Tobaksfabrikista.
  
Katharina Andresen opiskeli Amsterdamin yliopiston kytkeytyvässä korkeakoulussa (Amsterdam University College) sosiaalitieteitä vuosina 2015–2016 ja jatkoi sitten Norjan BI-kauppakorkeakoulussa () 2017–2018 (BBA-tutkinto).

Hän sai loppuvuodesta 2017 rattijuopumuksesta suuret sakot, lyhyen vankeusrangaistuksen ja puolentoista vuoden ajokiellon ajettuaan 0,6 promillen humalassa. Norjassa ja Ruotsissa rattijuopumusraja on 0,2 promillea, eli tuntuvasti Suomessa säädettyä 0,5 promillea alhaisempi. 

## Lähteet
Spironolaktoni

**Spironolaktoni** (C24H32SO4) on steroideihin kuuluva lääkekäyttöön kehitetty orgaaninen yhdiste. Spironolaktoni kuuluu WHO:n julkaisemaan luetteloon tärkeimmistä lääkeaineista.

Spironolaktonia käytetään nesteenpoistolääkkeenä muun muassa sydämen vajaatoiminnan hoidossa. Muita käyttökohteita ovat hirsutismin, naisten hiustenlähdön ja aknen hoito. Sitä käytetään myös osana transnaisten hormonihoitoa sen antiandrogeenisen vaikutuksen vuoksi.

Spironolaktoni kehitettiin vuonna 1957. 

## Ominaisuudet
Spironolaktoni on huoneenlämpötilassa kiteinen kiinteä aine. Se ei käytännöllisesti katsoen liukene veteen, mutta liukenee useisiin orgaanisiin liuottimiin. Spironolaktoni on optisesti aktiivinen yhdiste ja sen ominaiskiertokyky kloroformiliuoksessa on -33,5. 

## Metabolia ja vaikutukset
Spironolaktoni on niin sanottu aihiolääke, ja se metaboloituu maksassa aktiiviseksi metaboliitiksi kanrenoniksi. Spironolaktoni sitoutuu aldosteronireseptoriin ja androgeenireseptoriin toimen niiden antagonistina eli estäen reseptorin toiminnan. Tämän seurauksena natriumin, kloridin ja veden erittyminen munuaisista lisääntyy ja nestettä poistuu elimistöstä. Kaliumin erittyminen sen sijaan vähenee. 

Kaliumin kertyminen elimistöön ja sen aiheuttama hyperkalemia on spironolaktonin huomattavin haittavaikutus. Muita mahdollisia haittavaikutuksia ovat esimerkiksi pääkipu, väsymys, rintojen suureneminen miehillä, impotenssi, epäsäännöllinen kuukautiskierto naisilla, allergiset iho-oireet ja granulosytoosi.

## Valmistus
Spironolaktonia valmistetaan lähtien dehydroepiandrosteronista. Ensimmäisessä vaiheessa se reagoi metallisen natriumin tai litiumin läsnä ollessa etyynin kanssa muodostaen additiotuotteen. Tämä seuraa reaktio metyylimagnesiumbromidin kanssa ja reaktio hiilidioksidin kanssa, jolloin muodostuu karboksyylihappo. Muodostunut johdannainen pelkistetään vedyttämällä, jolloin muodostuu rengasrakenteinen esteri eli laktoni. Tämän jälkeen steroidirungon hydroksyyliryhmä hapetetaan ketoniksi Oppenauer-hapetuksella. Spironolaktonin synteesin kaksi viimeistä vaihetta ovat reaktio kloraniilin ja tioetikkahapon kanssa.

## Lähteet
ARIA Awards

**ARIA Awards** (myös **ARIA Music Awards**, viralliselta nimeltään **The Australian Recording Industry Association Music Awards**) on Australian musiikiialan järjestön ARIAn vuosittainen tilaisuus, jossa palkitaan vuoden parhaita australialaisia musiikintekijöitä. Australian tärkeimmäksi musiikkipalkintotilaisuudeksi noussut tilaisuus järjestettiin ensimmäisen kerran vuonna 1987.

Palkintokategoriat on jaettu kolmeen luokkaan: varsinaiset Aria Awards (20 kategoriaa), Fine Arts Awards (4) ja Artisan Awards (3). Lisäksi epäsäännöllisesti palkittavassa Achievement Awards -luokassa on kolme kategoriaa, kuten elämäntyöpalkinto. Lakkautettuja kategorioita on 16.

## Lähteet

## Aiheesta muualla
* Virallinen sivusto
Sitku

**Sitku** on yhtye, jonka muodostavat laulaja-kitaristi Rosa-Maria ja räppäri Tiia Karoliina. Duo julkaisi keväällä 2017 Helsinkiin sekä lämmittelemällä Haloo Helsinki! -yhtyettä Hulluuden Highway -kiertueen keikoilla. Sitku esiintyi samana vuonna myös muun muassa Tubeconissa ja Helsinki Priden puistojuhlassa.

Yhtyeeltä ilmestyi huhtikuussa 2018 "Täs on ollu vähän kaikenlaista" -esikoisalbumi. Live-kokoonpanoon kuuluvat Rosa-Marian ja Tiia Karoliinan lisäksi rumpali Jakke Saarinen, sekä tuottaja Erno Laitinen.

## Julkaisut
**Täs on ollu vähän kaikenlaista* Sony Music Finland, Ratas

## Videot
*Helsinkiin (2017)
*Hirveä Pari (2017)
*Happee (2018)
*Heissulivei (2018)

## Lähteet

## Aiheesta muualla
* Sony Music   
* Dex Viihde
Avain kuuluu vain sinulle

**Avain kuuluu vain sinulle** (*Kljutš bez prava peredatši*) on Dinara Asanovan ohjaama neuvostoliittolainen koulumaailmaan sijoittuva draamaelokuva, jonka on käsikirjoittanut Georgi Polonski.

## Juoni
Armeijasta eläköitynyt upseeri Kirill Aleksejevitsh saa paikan koulun rehtorina, mutta joutuu vaikeuksiin sotilasyhteisöä kaoottisemmassa työympäristössä. Hän joutuu vastakkain erityisesti oppilaiden suosikin, kirjallisuutta opettavan viisaan ja ymmärtäväisen Marinan kanssa.

## Rooleissa

## Lähteet
Tikan päätä ei särje

**Tikan päätä ei särje** () on Dinara Asanovan ohjaama neuvostoliittolainen nuorten draamaelokuva vuodelta 1975. Elokuva kertoo varhaisnuorten koulumaailmasta, jossa rumpuja soittava 14-vuotias poika ei oikein löydä paikkaansa. Kesälomallaan hän myös kokee ensirakkauden. Elokuva oli harvoja neuvostoelokuvia, jotka avoimesti kritisoivat koululaitosta.

Elokuva oli Asanovan esikoisohjaus ja aloitti hänen pitkän yhteistyönsä käsikirjoittaja Juri Klepikovin kanssa.

## Rooleissa

## Lähteet

## Kirjallisuutta
* Mäenpää, Risto: ”Tarkovski ja muut”, uutta neuvostoelokuvaa. *Filmihullu* 8/1976.
BMW 1-sarja (F52)

**BMW F52** on BMW:n vuodesta 2017 lähtien Kiinan markkinoille valmistama keskiluokan neliovinen sedan. Hatchback-korisesta 1-sarjalaisesta (F20) poiketen se on etuvetoinen ja perustuu samalle pohjalevylle kuin esimerkiksi BMW 2-sarjan Active Tourer. Malli esiteltiin Kantonin autonäyttelyssä marraskuussa 2016.

Moottorivaihtoehdot ovat kolmesylinterinen 1,5-litrainen 118i (136&nbsp;hv) sekä nelisylinteriset 2,0-litraiset 120i (192&nbsp;hv) ja 125i (231&nbsp;hv). 

## Lähteet

## Aiheesta muualla
Abbaye de Tamié

**Abbaye de Tamié** on Ranskan Savoiessa sijaitsevassa Abbaye Notre-Dame de Tamién luostarissa valmistettava lehmänmaitojuusto. 

Sisterssiläiset munkit perustivat Abbaye Notre-Dame de Tamié -luostarin vuonna 1133. Luostaria ympäröivä alue on erinomaista laidunmaata ja luostarissa alettiinkin valmistaa juustoa heti sen perustamisen jälkeen. Alkuperäisen juuston on sanottu muistuttaneen enemmän gruyèrejuustoa, mutta sen alkuperäinen resepti katosi Ranskan vallankumouksen aikana. Luostari lopetti toimintansa, mutta munkit palasivat vuonna 1861, jolloin alettiin valmistaa juustoa Port Salut -juuston reseptillä. Nykyinen Abbaye de Tamié on tulos joistakin muutoksista Port Salutin reseptiin. Nykyisin luostarin noin 70:tä munkista noin puolet osallistuu juuston valmistukseen. Juuston valmistaminen on koneistettu.

Juustoa valmistettaessa lehmän raakamaito lämmitetään 34&nbsp;°C asteeseen, jolloin seokseen lisätään siirrosviljelmä ja juoksute. Valmis juustomassa leikellään pieniksi paloiksi ja asetetaan muotteihin. Muotteja käännellään ja puristetaan kolmen tai neljän tunnin ajan, jolloin ne kuivataan tunnin tai kolmen ajan. Juusto kypsyy luostarin kellareissa noin 14&nbsp;°C lämpötilassa. Kypsymisen aikana juustoa pestään ja käännellään. Valmis juusto on kypsynyt noin 40 päivää. Juustoa myydään ohuina kiekkoina kahdessa eri koossa, *Grand Modèle* on painoltaan noin 1,6 kiloa ja *Petit Modèle* noin 0,6 kiloa. 

Valmiin juuston kuori on väriltään beesi tai sahraminkeltainen. Kuoressa on myös ohut kerros valkoista hometta. Pehmeässä sisällössä on joitakin reikiä. Juuston makua on kuvailtu pähkinäiseksi ja maitoiseksi. Juuston maku voimistuu sen ikääntyessä.  

## Lähteet
Jarmo Kölhi

**Jarmo Juhani Kölhi** (16. syyskuuta 1929 Nuijamaa – 7. toukokuuta 2002 Lappeenranta) oli suomalainen varatuomari ja kaupunkineuvos, joka toimi yli neljännesvuosisadan Lappeenrannan kaupunginjohtajana.

Jarmo Kölhi syntyi opettajien Lauri Aleksanteri Kölhi ja Ilmi Annikki Verho perheeseen. Hänen ensimmäinen puolisonsa 1952–1984 oli toimittaja Pirjo Anneli Torja ja toinen vuodesta 1984 varatuomari Virpi Iiris Terävä. Kölhi tuli ylioppilaaksi 1951 ja valmistui lainopin kandidaatiksi Helsingin yliopistosta 1955, varatuomarin arvon hän sai 1961. Hän toimi asianajotoimiston apulaisena 1955–1956 ja Oulussa liikevaihtoverotoimiston tarkastajana ja vt. lainopillisena apulaisjohtajana 1957. Raahessa Kölhi oli verotoimiston johtaja 1957–1961 ja pormestari 1961–1965. Lappeenrannan kaupunginjohtajana hän toimi 1965–1992. Kölhillä oli runsaasti yhteiskunnallisia ja liike-elämän luottamustoimia. Kaupunkineuvoksen arvonimi hänelle myönnettiin 1994 ja samana vuonna hänestä tuli Lappeenrannan teknillisen korkeakoulun kunniatohtori. Kölhi vaikutti osaltaan merkittävästi korkeakoulun sijoittumiseen Lappeenrantaan. Hänen kaupunginjohtajan toimikaudellaan Lappeenrantaan liitettiin  Lauritsala, Lappee ja Nuijamaa. 

## Lähteet
Hope Never Dies

**Hope Never Dies** (suom. Toivo ei koskaan kuole) on Marta Jandován ja Václav Noid Bártan kappale, joka edusti Tšekkiä vuoden 2015 Eurovision laulukilpailussa. Kappale sijoittui kolmanneksitoista toisessa semifinaalissa 33 pisteellä eikä edennyt finaaliin asti.

Tšekin edustuskappale vuodelle 2015 valittiin sisäisesti ilman julkista karsintaa. "Hope Never Dies" julkaistiin 10.&nbsp;maaliskuuta&nbsp;2015. Kappaleen on sanoittanut Tereza Šoralová ja säveltänyt Václav Noid Bárta.

## Lähteet
Volkswagen Saveiro

**Volkswagen Saveiro** on Volkswagenin vuodesta 1982 lähtien Etelä-Amerikan markkinoille valmistama lava-automalli, joka perustuu Volkswagen Goliin.

## Volkswagen Saveiro I (1982–1997)

Ensimmäisen sukupolven Saveiro perustuu kahta vuotta aikaisemmin markkinoille tulleeseen ensimmäisen sukupolven Volkswagen Goliin. 

## Volkswagen Saveiro II (1999–2009)

Toisen sukupolven Saveiron perustana on vuonna 1994 markkinoille tullut toisen sukupolven Volkswagen Gol. Mallia myytiin Meksikossa nimellä **Volkswagen Pointer Pick Up**. 
 

## Volkswagen Saveiro III (2009–)

Kolmannen sukupolven Saveiro perustuu Volkswagen Golin ohella samalle A04-pohjalevylle kuin esimerkiksi Polo IV. 

Vuonna 2013 uudistettiin muun muassa keulan ilmettä. 
Toinen kasvojenkohotus tuli vuonna 2016, jolloin auto sai uusia Volkswagen-malleja vastaavan keulan ilmeen sekä täysin uudistetun sisustan.

## Lähteet

## Aiheesta muualla
Afuega’l Pitu

**Afuega’l Pitu** on Espanjan Asturian alueella valmistettava lehmänmaitojuusto.

Afuega’l Pitua pidetään yhtenä Espanjan vanhimmista juustoista. Juustolla on ollut suojattu alkuperänimitys vuodesta 2004 lähtien.

Juustoa valmistetaan lehmänmaidosta, joka saostetaan 22–32&nbsp;°C lämpötilassa. Saostukseen käytetään vähäinen määrä juoksutetta, ja saostamiseen kuluu 15–20 tuntia. Juusto kypsyy 4–15&nbsp;°C asteen lämpötilassa 75–85&nbsp;prosentin ilmankosteudessa. Valmista juustoa myydään vaihtelevasti tuoreena tai keskikypsänä. Valmiita juustoja on eri tyyppejä, jotka eroavat toisistaan jonkin verran muodoltaan, kypsyydeltään ja raaka-aineiltaan. *De trapu* tai *de trapo* on muodoltaan päärynänmuotoinen ja painoltaan noin 500 grammaa. *Atroncau* tai *atroncado* muistuttaa muodoltaan alassuin käännettyä kukkaruukkua ja on painoltaan noin 250 grammaa. Joihinkin juustoihin lisätään paprikaa, jolloin juustoa kutsutaan "punaiseksi" (*roxu* tai *roju*). Ilman paprikaa tehtyä juustoa kutsutaan vastaavasti valkoiseksi (*blancu* tai *blanco*). Suojatun alkuperäisnimityksen mukaista juustoa valmistetaan vuosittain noin 137&nbsp;000 kiloa. Valmiiseen juustokiloon kuluu hieman alle kahdeksan litraa maitoa. 

Nuoren juuston kuori on valkoinen ja pehmeä, ja kypsemmän juuston kuori on kostea ja väriltään ruskeankeltainen. Kuoressa saattaa olla valkoisia tai homeensinisiä kohtia. Juuston makua on kuvailtu maitoiseksi, happamaksi ja suolaiseksi. Maku voimistuu juuston kypsymisasteen mukaan. 

## Lähteet
Wismarin torvi

**Wismarin torvi** tai joskus myös **Wismarin lur** on Skandinavian pronssikauteen liitetty varhainen pronssinen lur eli pronssitorvi, joka on löytynyt Pohjois-Saksasta Mecklenburgista noin kuuden metrin syvyydestä suoturpeesta. Se on muita lureja vähemmän kaareva ja niitä lyhyempi. Sillä ei vielä tuolloin ollut suuaukon edessä koristekiekkoa, kuten on ollut myöhemmillä lureilla. Se ajoitetaan yleensä aikavälille 1300–1100 eaa. eli Monteliuksen periodille III, mutta kalliopiirroksien ja muiden seikkojen vuoksi sille on ehdotettu ajoitukseksi myös periodia I tai periodin II alkupuoliskoa. Silloin sen ajoitus siirtyisi ajalle 1600–1400 eaa. Samantapaisia torvia on löytynyt Pohjois-Saksasta myös Parchimin läheltä Bochinista ja Teterowista.

## Kuvaus
Wismarin torvesta löytyi ainoastaan kolme pronssista osaa, jotka kuvaillaan seuraavassa. Muu osa torvesta oli ollut orgaanista ainetta, josta ei ole jäänyt maatumisen vuoksi mitään jäljelle. Ennallistettu torvi noudattaa pronssiosien muotoja ja siksi torvi muistuttaa alkuhärän valtavaa sarvea, jonka terävässä päässä on torven suukappale. Suukappale on pronssia, ja se on noin 17,5 senttimetriä pitkä, ja suukappaleen suuhun tulevan osan ulkohalkaisija on noin 3 senttimetriä ja ilma-aukon halkaisija lähes 2 senttimetriä leveä. Torven keskellä olevan renkaan halkaisija on yli 6 senttimetriä, ja rengas on 2 senttimetriä leveä. Renkaassa on lenkki kantohihnaa varten.

Torven suuaukossa on pronssinen koriste- ja vahvikerengas, joka on 15 senttimetriä pitkä. Koska torven muoto on sarvimainen, on vahvikerenkaan halkaisija suuaukostaan 12,5 senttimetriä ja toisesta päästään 10 senttimetriä. Suuaukon rengas on koristeltu niin, että se jakautuu ensin seitsemään rengasmaiseen segmenttiin. Niihin on piirretty toistuvia koristekuvioita, jotka esitellään suuaukosta alkaen:
* segmentti 1: kolmioita ja pisteillä muodostetut viivat lyöty leimasimilla
* segmentti 2: peräkkäin piirrettyjä laivakuvioita ruotsalaisten kalliopiirrosten tyyliin, segmentin reunoihin lyöty pisteviivat leimasimella
* segmentti 3: kaiverrettu neljätoista spiraalikuviota, joiden jatkeet yhdistyvät viereisiin spiraaleihin
* segmentti 4: aurinkokuvio, ristipyöriä, laivoja, kolmioita ja S-kirjaimen muotoisia käärmeitä, jotka eroteltu toisistaan poikittaisilla rasterinauhoilla
* välissä kapea rengas ja siinä kantohihnan kiinnityslenkki
* segmentti 5: reunoja kiertävät pisteviivat, ja niiden väliin kaiverrettu yhdentoista peräkkäisen spiraalin sarja
* segmentti 6: suuaukon puoleista reunaa seuraava rasterinauha, vastakkaisessa reunassa toistuva vierekkäisten U-kirjaimen muotoisten kaarien sarja, kaarien muotoja seuraava pienten pisteiden sarja
* segmentti 7: reunoja seuraavat U-kirjaimen muotoisten kaarien sarjat, reunoista katsoen segmentin sisään osoittavat kaarien piikit, niiden välissä kaiverrettuja laivakuvioita ja suuria ristiviivoja sekä keihästä ja pyöreää kilpeä pitelevät ihmishahmot

Useiden segmenttien alueilla on niittejä.

## Lähteet

## Aiheesta muualla
* Look and Learn: Bronze Horn or Trumpet, found at Wismar, in Mecklenburg(valokuva 1897 tehdystä piirroksesta)
María Trinidad Sánchez

**María Trinidad Sánchez** on provinssi Dominikaanisessa tasavallassa. Sen pääkaupunki on Nagua. Provinssin pinta-ala on 1211 km2 ja väkiluku noin 141&nbsp;000. 

Provinssi sijaitsee maan pohjoisrannikolla. Siellä on kansallispuisto ja Cabreran rantalomakohde.

## Lähteet

## Aiheesta muualla
Pryderi

**Pryderi** on walesilaisissa taruissa Pwyllin ja Rhiannonin poika. Eräs Rhiannonin hylkäämistä kosijoista, nimeltään Gwawl, ryösti Pryderin kätkyeestään.  Pryderin kasvatti päällikkö Teyrnon Twyrf Liant, joka löysi kolme päivää vanhan Pryderin tallistaan. Kun Teyrnon löysi lapsen, tämä oli ikäisekseen suuri ja poikkeuksellisen kehittynyt. Kun poika täytti neljä vuotta, huomasivat hänen kasvattivanhempansa tämän muistuttavan Dyfedin valtiasta Pwylliä, ja tajusivat, että löytölapsi oli Pwyllin kadonnut poika. He palauttivat tämän vanhemmilleen ja saivat avokätisen palkkion huolenpidostaan. Poikaa kutsuttiin pienenä nimellä *Gwri* (Kultakutri), mutta kun hänet palautettiin vanhemmilleen, nämä antoivat hänelle nimen *Pryderi* ("Huoli"). Myöhemmin Pryderi seurasi isäänsä Dyfedin ja Annwnin hallitsijana. 

Pryderi esiintyy kaikissa Mabinogion-tarukokoelman Mabinogin neljä haaraa -tarinoissa.

## Lähteet
* Cotterell, Arthur: Maailman myytit ja tarut. WSOY 1996. 
* Green, Miranda J. : Dictionary of Celtic Myth and Legend. Thames & Hudson 1997. 
### Viitteet
It’s All About You

**It’s All About You** (suom. Kaikki johtuu sinusta) on Juliana Pashan kappale, joka edusti Albaniaa vuoden 2010 Eurovision laulukilpailussa. Kappale kilpaili ensimmäisessä semifinaalissa, jossa se sijoittui 76 pisteellä kuudenneksi ja pääsi finaaliin. Finaalissa kappale sai 62 pistettä ja sijouttui 16:nneksi.

Kappaleen lavashow’ssa nähtiin Julianan lisäksi myös kolme taustalaulajaa ja viulisti.

## Lähteet
Brown Eyed Girls

**Brown Eyed Girls** (, usein lyhennettynä **B.E.G.**, **BG** tai ) on eteläkorealainen tyttöbändi, joka aloitti vuonna 2006.

## Jäsenet
Yhtyeen jäsenet:
* Kim Hyo Jin (), *JeA*
* Jo Mi Hae (), *Miryo*
* Park Hyo Jin (), *Narsha*
* Son Ga In (), *Ga-In*

## Julkaisut
### Albumit
* 
* 
* 
* 
* 
* 

## Lähteet
Suvi Valli

**Suvi Valli** (s. 1977 Viitasaari) on suomalainen runoilija ja kääntäjä.

Valli opiskeli lukion jälkeen vuoden kirjoittamista Oriveden Opistossa ja sen jälkeen kirjallisuutta, musiikkitiedettä, saksan kieltä ja antiikin kulttuuria Jyväskylän yliopistossa. Hän valmistui kirjallisuuden maisteriksi vuonna 2003. Valli voitti J. H. Erkon kirjoituskilpailun vuonna 2007 (nimellä Suvi Boon). Vallin esikoiskokoelma *Ohijuoksija* ilmestyi 2011. Teos oli ilmestymisvuonnaan Helsingin Sanomien kirjallisuuspalkintoehdokas ja Ylen Tanssiva karhu -runopalkintoehdokas 2012.

Vallin teos *Spiraali* (2017) sai Tuli & Savu -runouspalkinnon ja oli vuoden 2018 Tanssiva karhu -palkintoehdokkaana. Vallin esseeteos *Hallittua kaatumista ja muita ruumiin kielen asentoja* oli Runeberg-palkintoehdokkaana 2022.

Valli on kääntänyt saksasta suomeksi Judith Schalanskyn teoksen *Verzeichnis einiger Verluste* (Suhrkamp 2018), suom. *Kadotettujen katalogi* (Poesia 2024). Hän on  suomentanut myös saksalaisen Johann Gottfried Seumen matkakirjan *Kesä 1805* (2018). Teos koostuu päiväkirjamerkinnöistä ja kirjeistä, jotka Seume kirjoitti matkallaan Baltian ja Venäjän kautta Suomeen, Ruotsiin ja Tanskaan vuonna 1805. Seumen matkareportaasi sisältää laajoja, kulttuurihistoriallisesti kiinnostavia kuvauksia 1800-luvun alun Suomesta.

Vallin runoja ovat säveltäneet Olli Moilanen ja Osmo Tapio Räihälä. Räihälän sävellys *(G)astronomia* ilmestyi vuonna 2024 Kairos-musicin julkaisemalla *Zensolence*- levyllä, jolla sen esittää viulisti Maria Puusaari.

## Teokset
*
*
*
*
* *Sotilas*. Gummerus, 2025  (ennakkotieto)

## Käännökset
* Johann Gottfried Seume: *Kesä 1805.* Helsinki: Poesia, 2018. . Saksankielinen alkuteos: *Mein Sommer 1805* (1806).
* Judith Schalansky: *Kadotettujen katalogi*. Poesia, 2024. . Saksankielinen alkuteos: *Verzeichnis einiger Verluste* (Suhrkamp 2018).

## Lähteet

## Aiheesta muualla
* Suvi Valli ryhtyi runoilijaksi, koska juoksulenkeillä oli tylsää. Yle 11.5.2018
Pitch Black Progress

__NOTOC__
**Pitch Black Progress** on Scar Symmetryn toinen studioalbumi, joka julkaistiin 21. huhtikuuta 2006.

## Kappaleet

## Arvostelut
* AllMusic: 
* Imperiumi: 8/10
* Soundi: 

## Lähteet

## Aiheesta muualla
* 
*
Susinukke Kosola

**Susinukke Kosola** (oik. **Daniil Kozlov**, s. 1991 Leningrad) on suomalainen runoilija, kirjankustantaja ja sanataideohjaaja. Hän on syntynyt Neuvostoliitossa, mutta muutti tutkijoina työskentelevien vanhempiensa mukana Turkuun jo lapsena. Vuonna 2012 Kosola perusti Turussa toimivan Kolera-kollektiivin, joka on hänen omien teostensa lisäksi julkaissut muun muassa Aura Nurmen, Virpi Vairisen, Jere Vartiaisen ja Kalle Talosen tuotantoa sekä anarkismia käsittelevää kirjallisuutta. 

Kosola julkaisi esikoiskokoelmansa *.tik.* vuonna 2014 ja sai siitä Teos-kustantamon myöntämän Silja Hiidenheimon muistostipendin. Vuonna 2016 ilmestynyt *Avaruuskissojen leikkikalu* oli ehdolla Ylen Tanssiva karhu- ja Helsingin yliopiston kotimaisen kirjallisuuden opiskelijoitten Toisinkoinen -runokilpailujen sekä Einari Vuorelan runopalkinnon saajaksi.

Vuonna 2018 Kosola sai omakustanteena julkaistulla runokokoelmalla *Varisto* Kalevi Jäntin palkinnon. Teos oli myös ehdolla Tanssivan karhun ja Jarkko Laine -palkinnon saajaksi. Hän kirjoitti yli satasivuisen teoksen kokonaan käsin ja sen teksti painettiin sellaisenaan ilman korjauksia. Kokoelmasta otettiin 1&nbsp;500 kappaleen painos, josta 200 meni julkisiin laitoksiin ja kirjastoihin. Loput 1&nbsp;300 kirjaa Kosola jakaa ilmaiseksi vastaanottajalta saamaansa henkilökohtaista tunnustusta vastaan. Saamiaan tunnustuksia hän aikoo myöhemmin käyttää taideprojektissaan.

Vuonna 2021 teos *Turkoosi vyöhyke* oli Tanssiva karhu -palkintoehdokkaana ja vuoden 2022 Runeberg-palkintoehdokkaana.  Kirjailijaliiton ansioituneen runoilijan Eeva-Liisa Manner -runopalkinto myönnettiin 3.12.2021. Turkoosi vyöhyke palkittiin Nihil Interitin vuoden runoteoksena vuonna 2021.

## Teokset
*
*
*
* (Kalevi Jäntin palkinto, 2018)
**Turkoosi vyöhyke : tutkielma yksinäisyyden väriopista.* Turku: Sammakko, 2021. .
* *Ryssä*, Sammakko 2025 

## Lähteet

## Aiheesta muualla
* Susinukke Kosola, Kirjasampo.fi:ssä
* Miia Gustafsson, Daniil Kozlov teki kaikkensa, että ei olisi ”ryssä”, Yle.fi uutiset 16.11.2025, viitattu 16.11.2025
Teresa Wakim

**Teresa Wakim** on yhdysvaltalainen sopraano. Hän syntyi Mysticissä, Connecticutissa. Hän opiskeli Oberlinin musiikkikonservatoriossa ja Bostonin yliopiston taidekoulussa. Hän voitti ensipalkinnon kansainvälisessä varhaisen musiikin solistikilpailussa Itävallan Brunnenthalissa. Wakimin ohjelmistoon on kuulunut muiden muassa Johann Sebastian Bachin, Antonio Vivaldin ja Johannes Brahmsin tuotantoa. Hän on tehnyt levytyksiä muun muassa Handel and Haydn Societyn kanssa. Hänen levytystensä joukossa on tulkintoja oopperoista Claudio Monteverdistä Wolfgang Amadeus Mozartiin.

Wakim asuu Bostonissa, Massachusettsissa.

## Lähteet

## Aiheesta muualla
* Viralliset sivut